Die wêreld in foto’s – 27 Junie 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Orangoetangs neem Dinsdag deel aan die viering van die Singapoer-dieretuin se 44ste verjaardag. Foto: Then Chih Wey, Xinhua Reddingswerkers Dinsdag met ŉ “gewonde burgerlike” op ŉ draagbaar tydens ŉ oefensessie van die Thaise departement van rampbestuur in die geval van ŉ terreuraanval in Bangkok. Foto: Rachen Sageamsak, Xinhua Aanvalle deur Isis-militante in die ou gedeelte van Mosul, die laaste Isis-vesting in dié Irakse stad, het volgens die Irakse weermag Dinsdag die pogings van Irakse magte om die ou stad in te neem gefnuik. Foto: Felipe Dana, AP Een van die Amoer-luiperdwelpies (Panthera pardus orientalis) wat op 22 April in die Leipzig-dieretuin in Duitsland gebore is. Foto: Jens Meyer, AP Serwië se Novak Djokovic Dinsdag in aksie in die kwarteindstryd teen Vasel Pospisil op die vyfde dag van die Aegon-kampioenskap in Eastbourne, Engeland. Foto: Gareth Fuller, AP